"Unistuste printsess" on ju tõsielusari. Kui inimene läheb tõsielusarja, peab ta küll väga  naiivne olema, et mitte taibata, millesse end mässib - tõsielusarja idee põhinebki sellel, et kogu tegevus käib kaamerate valvsa silma all, lootuses, et sarjakangelased end hetkiti unustavad ja mõne tobedusega hakkama saavad. Ehk käituvad nii, nagu nad käituksid ka päriselus - fassaad variseb koost ja kole tagahoov paistab halastamatult välja. Pealtnäha imeilusad tüdrukud ei tundugi korraga nii ilusad.